דרלינגטון נאגבה

דרלינגטון נאגבה (באנגלית: Darlington Nagbe; נולד ב-19 ביולי 1990 במונרוביה שבליבריה) הוא כדורגלן אמריקאי המשחק בעמדת הקשר בקבוצת קולומבוס קרו ובנבחרת ארצות הברית. נאגבה נולד במונרוביה שבליבריה. בגיל חמישה חודשים הוא ברח מהמדינה יחד עם אמו, סומה, ואחיו הגדול, ג'ו ג'וניור, בשל מלחמת האזרחים הליברית הראשונה, והשלושה הצטרפו לאב המשפחה, ג'ו נאגבה, קפטן נבחרת ליבריה בעבר ששיחק במונקו הצרפתית. בשל קריירת הכדורגל של האב נדדה המשפחה בהמשך ליוון ולשווייץ, עד שלבסוף, בשנת 2011, השתקעה בקליבלנד שבארצות הברית. לנאגבה שתי אחיות צעירות ממנו, מרטה וסטה. בשנת 2012 נישא נאגבה לפליסיה הוץ, ולשניים בת בשם מילה ובן בשם קינגסטון. באותה שנה קיבל נאגבה גרין קארד והפך לשחקן מקומי במדינה. בספטמבר 2015 קיבל נאגבה אזרחות אמריקאית. נאגבה החל את הקריירה בקבוצת אקרון זיפס, המייצגת את אוניברסיטת אקרון בליגת הקולג'ים המקומית, ובשנת 2010 זכה בפרס הרמן. במהלך תקופתו באקרון זיפס שיחק נאגבה גם בקליבלנד אינטרנשיונלס, בה הבקיע שבעה שערים ב-18 משחקים. בתחילת שנת 2011 נבחר נאגבה על ידי פורטלנד טימברס מה-MLS בדראפט. ב-2 באפריל ערך נאגבה את הופעת הבכורה שלו במועדון, כשנכנס כמחליף בדקה ה-65 בתיקו 1-1 נגד ניו אינגלנד רבולושן בליגה. ב-2 ביולי הבקיע נאגבה את שער הבכורה שלו במועדון, שער בדקה ה-45 בהפסד 2-1 לספורטינג קנזס סיטי בליגה, שנבחר בתום העונה לשער השנה בליגה. בשנת 2016 נכלל נאגבה לצד ג'ובאני דוס סאנטוס, ג'רמיין ג'ונס, קאקה, אנדראה פירלו, קלינט דמפסי, דידייה דרוגבה, סבסטיאן ג'ובינקו ודויד וייה בנבחרת כוכבי הליגה במשחק האולסטאר של ה-MLS, שנגמר בהפסד 2-1 לארסנל. ב-6 בנובמבר 2015 נכלל נאגבה בסגל נבחרת ארצות הברית על ידי המאמן יורגן קלינסמן לקראת המשחקים נגד נבחרת סנט וינסנט והגרנדינים ונבחרת טרינידד וטובגו במסגרת מוקדמות מונדיאל 2018. הוא ערך את הופעת הבכורה שלו בנבחרת נגד נבחרת סנט וינסנט והגרנדינים ב-13 בנובמבר, כשנכנס כמחליף בדקה ה-63 בניצחון 6-1. ב-26 במאי 2016 הבקיע נאגבה את שער הבכורה שלו בנבחרת, שער ניצחון בדקה ה-90 בניצחון 1-0 על נבחרת אקוודור במשחק ידידות. פורטלנד טימברס גביע ה-MLS ‏ (1): 2015 אישיים פרס הרמן (1): 2010 שער השנה של ליגת ה-MLS ‏ (1): 2011 השחקן ההוגן של השנה בליגת ה-MLS ‏ (2): 2013, 2015 נבחרת כוכבי הליגה במשחק האולסטאר של ה-MLS ‏ (1): 2016 מדיה וקבצים בנושא דרלינגטון נאגבה בוויקישיתוף דרלינגטון נאגבה, באתר Transfermarkt דרלינגטון נאגבה, באתר Soccerway דרלינגטון נאגבה, באתר WorldFootball.net דרלינגטון נאגבה, באתר National Football Teams דרלינגטון נאגבה, באתר FootballDatabase.eu Darlington Nagbe says he's open to USMNT and long-term stay with Portland Timbers באתר MLS Soccer, ‏ 18 באפריל 2014 (באנגלית) St. Edward grad Darlington Nagbe will pass as he leads Akron men's soccer team into national semis באתר הרשמי של העיר קליבלנד, 10 בדצמבר 2010 (באנגלית) [ http://www.mlssoccer.com/24under24/news/article/2012/09/12/24-under-24-making-timbers-star-darlington-nagbe 24 Under 24: The making of Timbers star Darlington Nagbe] באתר MLS Soccer, ‏ 12 בספטמבר 2012 (באנגלית) Portland Timbers owner Merritt Paulson announces Darlington Nagbe is officially a US citizen באתר MLS Soccer, ‏ 11 בספטמבר 2015 (באנגלית) Nagbe ready to prove himself in Portland באתר MLS Soccer, ‏ 13 בינואר 2011 (באנגלית) Villa, Pirlo and Kaka headline MLS All-Star squad to face Arsenal באתר FourFourTwo, ‏ 18 ביולי 2016 (באנגלית) KLINSMANN CALLS 23 PLAYERS FOR FIRST TWO MATCHES OF 2018 WORLD CUP QUALIFYING CAMPAIGN באתר US Soccer, ‏ 6 בנובמבר 2015 (באנגלית) MNT OPENS 2018 WORLD CUP QUALIFYING WITH 6-1 WIN AGAINST ST. VINCENT IN ST. LOUIS באתר US Soccer, ‏ 13 בנובמבר 2015 (באנגלית) USA DEFEATS ECUADOR IN COPA WARM-UP THANKS TO NAGBE WINNER באתר US Soccer, ‏ 25 במאי 2016 (באנגלית)